open-index/open-wikipedia-markdown huggingface dataset:
Prokrustes

**Prokrustes** (gr. Προκρούστης), også kalt **Damastes** (gr. Δαμαστής), var i gresk mytologi en kjempe som drev et herberge i Attika, hvor han på bestialsk vis torturerte sine gjester.

Hos Prokrustes ble de veifarende tilbudt en utmerket seng å sove i, men var de for lange ble begge beina kuttet av, og var de for korte ble de strukket. Etter den makabre behandlingen skulle senga passe dem aldeles perfekt.

Til sist ble Prokrustes overmannet i Eleusis av helten Thesevs, som lot ham få erfare sine egne torturmetoder.

## Se også
* Prokrustesseng uttrykker det uredelige prinsipp innen vitenskapen å tvinge virkeligheten (terrenget) til å stemme med modellen (kartet).
* Én størrelse passer alle

## Kilder
* Procrustes i *[[Encyclopædia Britannica]]*

## Eksterne lenker
*
Til Molde

«**Til Molde**» er et dikt av dikt av Bjørnstjerne Bjørnson skrevet i 1877, etter et besøk i byen. 

Det er skrevet to melodier til teksten. Den første ble skrevet av Christian Sinding i München i september 1884 (op. 16). Sindings verk er for blandet kor, baryton solo og orkester. Det ble uroppført av Cæciliaforeningen 5. februar 1887. En senere melodi er skrevet av Arne Svendsen (1910-1984).

## Referanser
Sid Meier’s Alpha Centauri

***Sid Meier's Alpha Centauri*** er et videospill i 4X-sjangeren, og er en oppfølger til Sid Meier's Civilization-serien. Spillet er satt til en fjern planet i Alpha Centauri-systemet der syv konkurrerende ideologiske fraksjoner konkurrerer om makt og kunnskap.

Sid Meier og Brian Reynolds skapte spillet etter de forlot MicroProse og grunnla Firaxis Games. Spillet har en forbedret spillmotor fra den som var i Civilization II, og har nye måter å vinne på, militærenheter man kan endre, sammensatte styresett, utenomjordisk liv, klima, nye diplomatiske muligheter og mange nye teknolgier, bygninger og prosjekter.

## Spillet
Spillet er isometrisk og spillmekanikken ligner på Civilization II, mens terrenget er kupert og kan terraformes. Ressurser kan brukes til å gi folk mat, bygge ting eller omsettes til energi, som kan brukes til forskning eller lagres. Forskning som leder til nye teknologier gir nye deler som kan forbedre militære enheter, og ikke nye enheter som i de foregående Civilization spillene.

Spillet vinnes ved å erobre alle andre fraksjoner, få støtte fra 3/4 av verdens befolkning, få kontroll over hele verdens energimarked, eller å sitge til et høyere bevissthetsnivå i ett med planeten.

## Mottagelse

Spillet fikk gode kritikker og solgte 100 000 kopier første måneden, men solgte dermed mindre enn andre spill i *Civilization*-serien. Spillet fikk kritikk av enkelte for å være bare middels på grafikk og lyd, mens bladet *PC Gamer* gav spillet 98% som var den høyeste poengsummen i bladets historie.

## ''Alien Crossfire''
En måned etter utgivelsen i 1999 begynte Firaxis å jobbe med en utvidelse, *Sid Meier's Alien Crossfire*. *Alien Crossfire* kom 1. november 1999  med syv nye, og mer ekstreme fraksjoner, der to var utenomjordiske som kan vinne spillet ved å bygge en "resonanskommunikator" slik at de får sendt signal til flåten sin som kommer og utsletter alt annet liv på planeten. Nye teknologier, hemmelige prosjekter og byggverker var også med, og spillet ble mindre forutsigbart med Alien Crossfire fordi romvesnene er annerledes og sterkere enn de andre fraksjonene og kommer til planeten litt etter de andre fraksjonene.

*Alien Crossfire* ble omtalt som "en av de mest ambisiøse og underholdende utvidelses-produktene som noengang er utgitt"  og det ble sagt at spillet gav ekstra dybde til *Alpha Centauri*, men at de som ikke likte originalspillet neppe ville endre mening om de fikk *Alien Crossfire*.

## Referanser

## Eksterne lenker
*
Curtiss Aeroplane and Motor Company

**Curtiss Aeroplane and Motor Company** var en amerikansk flyfabrikk dannet i 1916 av Glenn Hammond Curtiss. Etter betydelig kommersiell suksess i 1910- og 1920-årene ble det slått sammen med Wright Aeronautical i 1929 og dannet Curtiss-Wright Corporation.

## Historie

I 1907 ble Glenn Curtiss rekruttert av vitenskapsmannen, dr. Alexander Graham Bell som et av de første medlemmer av dr. Bells Aerial Experimental Association (AEA) med det formål å bistå i å etablere, som het i oppdraget å danne «an aeronautical research and development organization».  I henhold til Bell var det en «vitenskapelig sammenslutning, ikke for profitt, men for å gjøre det en likte og kunne, og for å hjelpe hverandre.»

I 1909 ble AEA oppløst og Curtiss dannet Herring-Curtiss Aeroplane and Motor Company sammen med Augustus Moore Herring den 20. mars 1909, som ble erstattet av Curtiss Aeroplane Company i 1910.

## Curtiss Aeroplane and Motor Company

Curtiss Aeroplane and Motor Company ble dannet 13. januar 1916 ved sammenslåing av Curtiss Aeroplane Company i Hammondsport, New York og Curtiss Motor Company i Bath, New York samt  Burgess Company i Marblehead, Massachusetts.
Ved utbruddet av første verdenskrig fikk selskapet en betydelig andel av militære bestillinger og Curtiss måtte utvide raskt. I 1916 flyttet selskapet sitt hovedkontor og det meste av produksjonen til Buffalo, New York, hvor forholdene var langt bedre, både med hensyn til transport, arbeidskraft og  ekspertise, og ikke minst, kapital. Selskapet holdt til i en tidligere fabrikk for flymotorer, Taylor Signal Company-General Railway Signal Company. En fillial ble opprettet i Toronto, Ontario som ble involvert i både produksjon og opplæring. Her ble også den første flyskole i Canada opprettet i 1915.

I 1917 hadde to store innehavere av patentrettigheter, Wright Company og Curtiss Company, effektivt  blokkert bygging av nye fly som det var et desperat behov for, nå som USA gikk med i første verdenskrig. Den amerikanske regjering hadde etter anbefaling fra en komité oppnevnt av Franklin D. Roosevelt, som den gang var Assistant Secretary of the Navy, presset industrien til å danne en tverrfaglig organisasjon. (Med andre ord, en patent pool). I 1917, som et resultat av komiteens anbefaling ble denne patent pool dannet. Den omfattet praktisk talt  alle flyfabrikker i USA  

## Referanser


## Litteratur
* Roseberry, C.R. *Glenn Curtiss: Pioneer of Flight*. Garden City, New York: Doubleday & Company, 1972. .
* Studer, Clara. *Sky Storming Yankee: The Life of Glenn Curtiss*. New York: Stackpole Sons, 1937.

## Eksterne lenker
* The Curtiss Company: U.S. Centennial of Flight Commemoration
* History of the Aerospace Industry in Buffalo, NY
Dair Mar Elia

**Dair Mar Elia** (arameisk: ܕܝܪܐ ܕܡܪܝ ܐܝܠܝܐ, arabisk: دير مار إيليا), kjent som **Sankt Elias-klosteret**, er et nå ødelagt kristent kloster fra 500-tallet og det til sin ødeleggelse eldste i  Irak. Det befinner seg i guvernementet Ninive noe sør for Mossul.  Det målte 2.500 kvadratmeter og var bygget av stein og mørtel på en høyde over Mosul. Taket manglet, men klosteret hadde 26 rom, blant annet et hellig kammer og et kapell.

## Historie
Klosteret ble grunnlagt omkring år 595 av Mar Elia, en assyrisk munk som hadde studert i al-Hira og deretter ved det store kloster på fjellet Ezla i det som i dag er på tyrkisk territorium. Klosteret ble etter at de forskjellige orientalske kristne retninger utkrystalliserte seg tilhørende den kaldeisk-katolske kirke. Det var sentrum på de kristne i området, og gjennom mange hundreår besøkte tusener av kristne klosteret til den årlige festdag for Mar Elia som faller på siste onsdag i november.

Klostereret ble renovert på 1600-tallet av Hurmizd Alqushnaya. I 1743 forordnet den persiske hærfører Tahmaz Nader Shah klosterets ødeleggelse, og fikk de om lag 150 munkene der drept. Klosteret lå i ruiner til tidlig på 1900-tallet. Da ble noen av hallene og rommene ferdig restaurert. Under første verdenskrig og folkemordet på assyrerne og arameerne i det osmanske rike var Dair Mar Elia et tilfluktssted, og dette førte til at en del istandsetting.

Etter Irakkrigen i 2003 lå stedet innen Forward Operating Base Marez, og da begynte amerikanske militære enheter å ha stedet i nærmere øyesyn. Det ble foretatt topografiske oppmålinger og sikringsarbeider, og området ble omgjerdet slik at besøkende guidet av militærsjelesørgere ble sikret. Målet var å bevisstggøre de lokale irakiske myndigheter om stedets verneverdige status og til etterhvert å ta vare på anlegget på passende vis.

I mai 2008 begynte irakiske arkeologer å undersøke stedet. Det ble foretatt vesentlige utgravninger, som også gjorde at stedet skulle være an mindre interesse for eventuelle plyndringsgravninger.

Den 20. januar 2016 meldte engelskspråklige medier at Den islamske stat hadde ødelagt klosteret.

## Referanser


## Eksterne lenker
* 
* New-York-Times-artikkel og restaureringsinnsats ved Dair Mar Elia
* Fotogalleri i New York Times ogg restaureringene
* Restaureringene omtalt i Smithsonians magasin
Brundalen videregående skole

**Brundalen videregående skole** var en offentlig videregående skole i Trondheim kommune.

Skolen hadde røtter tilbake til opplæring i industri- og håndverkfagene på 1800-tallet. Trondhjems offentlige tegneskole ble opprettet i 1851 og omgjort til Trondhjems tekniske aftenskole i 1887. Administrasjonen og en del av klassene ved den tekniske aftenskolen ble i 1919 overført til den nye Trondhjems fagskole i Kongens gate, som ble Brundalens direkte forløper, opprettet på initiativ fra Trondhjems håndverks- og industriforening. I 1929/1930 ble Trondhjems fagskole og Trondhjems tekniske mellomskole (senere Trondheim tekniske skole) samlokalisert i nye bygninger på Kalvskinnet. I 1945 fikk Trondhjems fagskole navnet Trondheim yrkesskole, og den tekniske aftenskolen navnet Trondheim lærlingeskole.

I etterkrigstiden fikk Trondheim yrkesskole behov for større lokaler. Skolen ble drevet av stat og kommune frem til 1965, da den ble overtatt av Sør-Trøndelag fylkeskommune. Allerede i slutten av 1960-årene var skolen en av landets største med over 1&nbsp;500 kurselever og lærlinger. Det nye skoleanlegget i Brundalen ble gradvis tatt i bruk fra høsten 1969 og endelig innviet våren 1974. Sør-Trøndelag fylkes husflidskole og Trondheim fagskole i husstell ble også samlet der, og fikk felles administrasjon med yrkesskolen. Med den nye loven om videregående opplæring av 1976 ble skolen omdøpt til Brundalen videregående skole.

I 2011 ble Brundalen slått sammen med Ringve videregående skole og fagkretser ved Ladejarlen videregående skole og Strinda videregående skole til den nye Charlottenlund videregående skole, som ble anlagt i nye bygninger i Brundalen, mens de gamle skolebygningene ble revet.

## Referanser
Gustav Neckel

**Gustav Karl Paul Christoph Neckel** (født 17. januar 1878 i Wismar, død 24. november 1940 i Dresden) var en tysk filolog.

Neckel ble professor i germansk filologi ved Universitetet i Heidelberg i 1911 og ved Humboldt-Universität zu Berlin i 1920. Han studerte urgermansk, fremfor alt norrøn diktning og kultur og religionshistorie. Hans verker innbefatter *Beiträge zur Eddaforschung* (1908), *Walhall* (1913), *Germanen und Kelten* (1929) samt flere populærvitenskapelige arbeider. Han utga også en oversettelse av Den eldre Edda.

## Referanser


## Kilder
* *Svensk uppslagsbok*, band 20 (1951), Neckel, Gustav
Kurasini

**Kurasini** er et administrativt område i Temeke i Dar-es-Salaam-regionen i Tanzania. Etter folketellingen i 2002 hadde området 34&nbsp;501 innbyggere.

Til Kurasini oljeterminal kommer all råolje til Zambia hvor den blir sendt gjennom rørledningen Tazama til oljeraffineriet i Ndola nord i Zambia. Dette raffineriet forsyner også Rwanda og Burundi med olje og bensin.

## Referanser
Temeke (distrikt)

**Temeke** er det sydligste av Dar-es-Salaams tre distrikter, med Kinondoni nord for byen og Ilala i sentrum av Dar-es-Salaam, I øst ligger Indiahavet, og i syd og vest Tanzanias kystregion. Ved folketellingen i 2002 hadde Temeke distrikt 768&nbsp;451 innbyggere. Distriktet er på 786.5&nbsp;km²

## Områder
Temekedistriktet er administrativt delt i tre divisjoner og 24 områder.

## Referanser

## Kilder
* Temeke District Homepage for the 2002 Tanzania National Census
Et øyeblikks uskyld

***Et øyeblikks uskyld***  er en iransk dramakomedie fra  med manus og regi av Mohsen Makhmalbaf.

## Om filmen
Filmen blander dokumentar og fiksjonsfilm, og bygger på en hendelse fra regissørens ungdom da han knivstakk en politimann under en demonstrasjon i forbindelse med den iranske revolusjonen. 20 år senere bestemte Makhmalbaf seg for å spore opp den samme politimannen som han hadde skadet. *Et øyeblikks uskyld* omhandler dette møtet, og deres forsøk på å gjenskape opplevelsene fra hvert sitt synspunkt.

## Rolleliste
* Mirhadi Tayebi – politimannen
* Mohsen Makhmalbaf – regissøren
* Ali Bakhsi – regissøren som en ung mann
* Ammar Tafti – politimannen som en ung mann
* Maryam Mohamadamini – den unge kvinnen

## Fotnoter

## Referanser


## Eksterne lenker
*
Bedside Story (TV-film)

***Bedside Story*** var Norges  bidrag til Underholdningsfestivalen i Montreux i 1970. Livet i sengen skildret av Erik Diesen og Sverre Christophersen. Musikalsk ledelse: Egil Monn-Iversen. Bidraget ble vist på NRK TV 4. april 1970.

## Medvirkende (i utvalg)
* Sølvi Wang
* Harald Heide-Steen jr.
* Per Asplin
* Arve Opsahl
* Willie Hoel
* Lasse Kolstad

## Referanser


## Eksterne lenker
*
OlympiCOMEDIADE

***OlympiCOMEDIADE*** var Norges bidrag til Underholdningsfestivalen i Montreux i 1972. Fjernsynsproduksjon (regi): Tana Haugen og Bjørn Sand. Opplegg og manus var ved Andreas Diesen, Trond Kirkvaag, Bjørn Sand og Jon Skolmen, med bidrag av Bengt Calmeyer, Bjørn Scheele og Harald Tusberg.

Manusforfatterne kommer med fantasifulle forklaringer på opphavet til en rekke av dagens idrettsgrener.

## Medvirkende (i utvalg)
*Carsten Byhring
*Willie Hoel
*Sverre Holm
*Trond Kirkvaag
*Ole Jørgen Nilsen
*Sverre Anker Ousdal
*Helge Reiss
*Odd Sandnæs
*Jon Skolmen
*Harald Heide-Steen jr.
*Torgils Moe
*Aud Schønemann
*Andreas Diesen
*Bjørn Sand

## Stab
*Sminke: Kari Lie
*Assistent: Kari Wigre
*Rekvisitter: Sigurd Slembe
*Assistent: Tom Haller 
*Kostyme: Nan Austin
*Assistent: Lisbeth Nygaard
*Dekor: Dag Frogner
*Lys: Cato Bautz
*Lyd: Erik Frafjord
*Foto: Arild Nybakken
*B-foto: Brede Røsjø
*Klipp: Robert Rolén
*Fjernsynsproduksjon (regi): Tana Haugen og Bjørn Sand

## Referanser


## Eksterne lenker
*
Rekkevik

**Rekkevik** er et tettsted i Larvik kommune på østsiden av Larviksfjorden - nærmere bestemt ved Østre Halsen. Fram til 1. januar 1988 lå det i Tjølling kommune.

I Rekkevikbukta etablerte Colin Archer «Laurvig Strandværft» som blant annet bygget «Fram».

## Referanser
Twiga Cement

**Twiga Cement** *(TPCC)* (bokstavelig fra Swahili «Giraff sement»)  er et tanzaniansk selskap som produserer portlandsement. Twiga Cement produseres i gradene Twiga ordinær og Twiga ekstra.

## Historie
Selskapet ble etablert i 1959 som Tanzania Portland Cement Company. Det produserte sin første sementsekk på midten av 1966 i samarbeid med Tanzania Development Corporation og Cementia AG fra Sveits. Fabrikken ligger på Wazo Hill i Dar-es-Salaam. I 1973 ble selskapet nasjonalisert med den tanzanianske regjering som heleier, eide 100% av aksjeene. I 1998 ble selskapet  privatisert med norske Scancem og svenske Swedfund. i 2005 ble Twiga en del  av Heidelberg Cement Africa, som er en avdeling av Scancem

## Beliggenhet
Twiga sementfabrikk ligger på Wazo Hill, om lag 30&nbsp;km nordvest for Dar-es-Salaam. Hovedkontoret ligger på Morogoro Road i  Dar-es-Salaam.

## Børsnotering
Selskapet er børsnotert på Dar-es-Salaam Stock Exchange under symbolet **TWIGA**.

## Konkurrenter
Andre store sementprodusenter i Tanzania omfatter:
* Mbeya Cement
* Tanga Cement i Pongwe nær Tanga.

## Referanser


## Eksterne lenker
* Twiga Cement at Heidelberg Cement Group 
* Expansion not interim dividends - story on AllAfrica
Swedfund

**Swedfund International AB** er et svensk statlig risikokapitalelskap for investeringer i U-land. Swedfund ble grunlagt i 1979 med oppgave, gjennom risikokapitalsatsinger skape lønnsomme bedrifter og dermed stimulere varig økonomisk utvikling i fattige land. 

Swedfund hadde 40 anstatte i 2014 med hovedkontor i Stockholm.

## Se også
* Norfund

## Eksterne lenker
*
Kinondoni (distrikt)

**Kinondoni** er det nordligste av de tre distrikter i og omkring Dar-es-Salaam, Tanzania, de to andre er Temeke (langt i sydøst) Ilala (i sentrum av Dar-es-Salaam). I øst ligger Indiahavet, i nord og vest Pwani-regionen. Ved folketellingen i 2002 hadde Kinondoni 1&nbsp;083&nbsp;913 innbyggere. Kinondonis areal er på 531&nbsp;km². Siste folketelling i 2012 vste at folketallet var 1&nbsp;775&nbsp;049 av disse: 914&nbsp;247 kvinner og 860&nbsp;802 menn. Området hadde 446&nbsp;504 husholdninger, i gjennomsnitt fire personer i hver.
I Kinondoni, på Wazo Hill, om lag 30 km nord for Dar-es-Salaam ligger Twiga sementfabrikk. De opprinnelige innbyggerne i Kinondoni var Zaramo og Ndengereko, men på grunn av urbaniseringen er distriktet nå mer fler-kulturelt.

## Valgkretser
Administrativt er Kinondoni delt opp i fire divisjoner, 27 valgkretser og 113 områder.

## Referanser


## Kilder
* Kinondoni District Homepage for the 2002 Tanzania National Census
* Kinondoni Municipal Council
Mar Oraha-klosteret

**Mar Oraha-loosteret**, det vil si **Sankt Oraha-klosteret** (arameisk: ܕܝܪܐ ܕܡܪܝ ܘܪܐܗܐ) er et kaldeisk-katolsk kloster fra 500-tallet i det nordlige Irak. Det ligger nær Batnaya, en by som ble ødelagt av muslimske herskere.

Klosterets tilblivelse knyttes tradisjonelt til den hellige Oraha, som ble tvunget til å forlate sitt eneboerliv på fjellet Alfaf i en tørkeperiode. Han slo seg ned på Ninivesletten, og bygde opp klosteret i patriarken Ishoʿyahb Is tid (581-596). Det ble tatt i bruk av munker fra Østens kirke, frem til 1719, da det ble overgitt til den kaldeisk-katolske kirke. 

Klosteret ble fullstendig rasert under den persiske herskeren Shah Nadir under hans hærtog gjennom området i 1743, og munkene der ble massakrert. 

I 1921 ble det gjenoppbygd med assistanse fra dominikanerordenen.

Festen for Mar Oraha feires to ganger årlig i klosteret, på første søndag under den store fasten, og den andre søndag etter påske.

## Referanser
Kristiansand Sandvolleyballklubb

**Kristiansand Sandvolleyballklubb** (**KSK**; stiftet 1. august 2005) er en norsk volleyballklubb fra Kristiansand.

Hjemmebanen for sandvolleyball er Gimle sandvolleyballbane ved Gimlehallen, mens innendørs trening i vinterhalvåret primært foregår i Odderneshallen.

Klubbens A-lag i volleyball spiller 2022/23-sesongen i hhv. 2. divisjon volleyball for kvinner og 2. divisjon volleyball for menn.

## Kjente spillere
* Torje Thorkildsen, norgesmester i 2022 med Magnus Helgerud

## Eksterne lenker
*
Lyderia

***Lyderia*** er et gratis online musikkspill på nett for barn og unge.

Spillet er laget og drives av Rikskonsertene. Lyderia er utviklet  i samarbeid med digitalbyrået Creuna. Det foregår på norsk og er tilgjengelig via nettleser, samt som app for iOS- og Android-baserte enheter. Spillet skal gi inspirasjon og opplæring i musikk ved hjelp av koder, oppgaver og quizer, videoer og konkurranser. Spillet er delt opp i oppdrag av forskjellig vanskelighetsgrad, flere av disse blir gjennomført under veiledning fra norske artister som Ivar Bjørnson fra Enslaved, Don Martin fra Gatas Parlament, Ravi, Samsaya, Amina Sewali og Marie Klåpbakken. Spillet ble lansert 23. september 2015.

## Referanser
Jørn Wroldsen

**Jørn Wroldsen** (født 19. oktober 1952 på Eydehavn, oppvokst i Brumunddal) er en norsk fysiker. Han er professor i fysikk ved NTNU og viserektor ved NTNU i Gjøvik. Hans spesialfelt innen fysikken er teoretisk elementærpartikkelfysikk. 

Fra 1. januar 2016 var han fungerende viserektor ved NTNU i Gjøvik, i forbindelse med fusjonen mellom Høgskolen i Gjøvik (HiG), Høgskolen i Ålesund, Høgskolen i Sør-Trøndelag og NTNU. Han ble ansatt i stillingen i en åremålsperiode på fire år fra 1. januar 2017.

Wroldsen har sin utdannelse fra Universitetet i Oslo, der han ble cand.real. i 1977, og dr.scient. i 1982 med avhandlingen *Multiquark systems and broken flavour symmetry*.

Han har vært tilknyttet NTNU i Gjøvik og forløperne siden 1986: Gjøvik ingeniørhøgskole (1986–1994); Høgskolen i Gjøvik (1994–2015); NTNU i Gjøvik (2016–  ).

Fra 2000 til 2015 var han rektor ved HiG. I den tiden ble antall studenter fordoblet, HiGs profil ble tydeligere, og han fikk bygget opp skolens forskningsmiljøer.

Wroldsen var styreleder ved NTNU CCIS (Senter for cyber- og informasjonssikkerhet) for perioden 2017–2019.

I 1986 ble han tildelt H.M. Kongens gullmedalje, som den gang ble utlyst for en prisoppgave med gitt tittel.

__NOTOC__
## Bibliografi (utvalg)

* En oversikt over Wroldsens viktigste publikasjoner, fra «INSPIRE, High Energy Physics information system»
* «The nucleon-nucleon force and the quark degrees of freedom» med Fred Myhrer (1988) I: *Reviews of Modern Physics*, vol. 60, nr. 3, s. 629– (sitert av 128 pr. 21. januar 2016)

## Referanser


## Kilder
* Irgens, Morten (5. januar 2016) «15 år som rektor på Gjøvik». I: *Khrono.no* (les i fulltekst)
* Wroldsens profilside, NTNU 

## Eksterne lenker
* Oksholen, Tore (5. mai 2015) «Wroldsen går på fusjonstoget». I: ''Universitetsavisa''
Sylvanus Albert Reed

**Sylvanus Albert Reed** (født 8. april 1854, død 1. oktober 1935) var en amerikansk fly- og luftfartsingeniør som utviklet den moderne metallpropellen for fly.

## Tidlig liv og karriere
Reed  ble uteksaminert fra Columbia University i 1874. Han arbeidet som ingeniør og spesialist på elektriske signalanlegg for jernbaner frem til han ble pensjonist i 1912.

## Senere karriere
I 1915 eksperimenterte Reed med metallpropeller, og brukte en 10 hk elektromotor som drev propellene opp til  omdreininger i minuttet. Han forsket på propellenes form og materialer som kunne stå i mot hastigheter opp til 1,35 Mach. I 1920 oppfordret det lokale politiet ham til å flytte virksomheten fra sitt loft til et lokale nær Curtiss' flyfabrikk i Garden City. Han oppfant «Reed Metal Propeller», og i august 1921 testet han den på et Curtiss K-6 Standard-fly. Det var utviklet for bruk i PW-8 med Curtiss D-12 Hawk-motor. I 1925 ble han tildelt Collier-troféet for dette, «for development of the Reed Aeronautic Propeller». I desember 1934 donerte Reed midler til en pris som skulle forvaltes av Institute of Aeronautical Sciences til vinneren av «Experimental or theoretical investigations [that] have a beneficial influence on the development of practical aeronautics».

I 1881 ble han livsvarig medlem av Rhode Islands nordamerikanske broderskap. Reed døde i 1935.

## Referanser
Villmark 2

***Villmark 2*** er en norsk skrekkfilm regissert av Pål Øie. Filmen hadde premiere 9. oktober 2015, og er en oppfølger til *[[Villmark (film)|Villmark]]* fra 2003.

## Handling
Et forlatt sanatorium står til forfall i en øde skog på fjellet, hvor en eldre vaktmester passer på at mennesker og dyr ikke tar seg inn i den farlige bygningen. Fem kontraktsarbeidere har tatt på seg oppdraget med å spore den enorme bygningsmassen for miljøfarlig avfall før bygget skal rives. De skal gjennomsøke over 300 rom og flere kilometer med rørgater i løpet av tre dager. Vann begynner å flomme ut av gamle rør og vanskeliggjør arbeidet, og et forsøk på å få stengt vannet leder dem ned i den mørke kjellerlabyrinten.

## Rolleliste

## Referanser
Kristoffer Vaughan Grude

**Kristoffer Vaughan Grude** (født 1945) er en norsk siviløkonom fra BI.

Grude var en av gründerne av Data Logic Norge (nå Cap Gemini) og en av stifterne av det internasjonale revisjons- og rådgivningsfirma Coopers & Lybrand AS i Norge (nå PWC) hvor han ledet konsulentvirksomheten i Norge, samt European Center of Exellence for Project management i C&L. Han har innehatt en rekke styreposisjoner og vært gründer i flere bedrifter og har vært foreleser ved flere universiteter og høyskoler (BI, NHH, Henley Management College etc.).

Grude var en av forfatterne til boken *Målrettet prosjektstyring*, som presenterte metoden Målrettet prosjektstyring for et norsk publikum. Metoden ble standard i et stort antall bedrifter, og boken ble pensum ved flere internasjonale universiteter og høyskoler.

Han har erfaring som leder, forretningsutvikler, bedriftsrådgiver, prosjektleder og som foreleser for virksomheter innen offentlig og privat sektor.

Han har tidligere vært formann i Frogn Høyre og er styremedlem i Frogn og Akershus  Pensjonistparti. 

## Bibliografi

* *Målrettet prosjektstyring* (fagbok) – medforfattere: Erling S. Andersen og Tor Haug

## Referanser
Trine!

***Trine!*** er en norsk svart-hvitt dramafilm fra 1952 i regi av Toralf Sandø. I tittelrollen ses Eva Røine. Filmen var basert på Hans Geelmuydens roman *Trine!*, og Geelmuyden skrev filmmanuset sammen med Sandø.

## Handling
Per Gjerpen arbeider som selger og revisor. Én dag ser han Trine mens han er ute på en selgerrunde. Han kjøper to lodd til henne. Det blir begynnelsen på en kontakt som senere fordypes til et kjærlighetsforhold. Paret oppdager at de har vunnet et hus i lotteriet, men det viser seg senere å ikke stemme. Tallene har blitt lest av feil. De får i stedet låne et hus av tante Andrea. Trine besøker Andrea, som er syk, og Per blir dermed ensom i huset. Forviklingene starter.

## Rolleliste
* Eva Røine – Trine
* Frank Robert – Per Gjerpen
* Jørn Ording – Jens Gulbrandsen
* Christina Lundquist – Effi May Palmer
* Margit Brataas – Gurine
* Erna Schøyen – Fru Hatlezet, Trines mor
* Sigrun Otto – Fru Jahnfeldt, Jens' mor
* Liv Uchermann Selmer – Tante Andrea
* Brita Bigum – Frøken Svingvoll
* Mona Hofland – Frøken Jørgensen 
* Sigurd Magnussøn – Pandahl, revisor 
* Ulf Selmer – Onkel Joachim 
* Alf Malland – Politi 
* Aasta Voss		
* Edel Stenberg 		
* Torhild Lindal	
* Jan Voigt 		
* Øivind Johnssen	
* Rolf Just Nilsen
* Oscar Amundsen		
* Karin Hox
* Harald Aimarsen

## Referanser
John Stack (ingeniør)

**John Stack** (født 1906, død 1972) var en amerikansk flyingeniør. Han vant Collier-troféet i 1947 og igjen i 1951.

## Liv og arbeide
Han ble født i Lowell, Massachusetts og ble uteksaminert  fra Massachusetts Institute of Technology. Stack arbeidet ved Langley Research Center fra 1928 til 1962. Han arbeidet så for Republic Aircraft Corporation fra 1962 til 1971. Han døde i 1972.

John Stack arbeidet med overlydsfly, og var med på det laget som utviklet Bell X-1. Han arbeidet med vindtunneller med variert og komprimert luftstrøm.

## Arbeider/litteratur
* *The Compressibility Factor* National Advisory Committee for Aeronautics, 1935
* ''The Compressibility Bubble''  National Advisory Committee for Aeronautics, 1935
* John Stack, Albert E Von Doenhoff,  ''Tests of 16 related airfoils at high speed'' , NACA-report-492, 1935
* John Stack, W. F. Lindsey, *Tests of N-85, N-86, and N-87 Airfoil Sections in the 11-inch High-speed Wind Tunnel*, National Advisory Committee for Aeronautics, 1938

## Referanser


## Eksterne lenker
* 
* 
*
Sing Sala Bim

***Sing Sala Bim*** var Norges bidrag til Underholdningsfestivalen i Montreux i 1974. Produksjon og regi: Erik Diesen og Robert Williams. Bidraget ble skrevet av Yngvar Numme og Alfred Næss.

Lengde: 35 minutter.

Showet ble sendt på NRK TV 21. april 1974.

Det vant bronserosen i Underholdningsfestivalen. 

## Innhold
NRKs nettside beskriver det som

## Medvirkende
*Grethe Kausland 
*Dizzie Tunes

## Stab
*Av Yngvar Numme og Alfred Næss
*Bearbeidelse for TV: Erik Diesen
*Tilleggsmateriale: Robert Williams
*Åpningstema: Einar Schanke
*Scenografi: Christian Egemar
*Sminke: Wenche Fjeld
*Kostymedesign: Ada Skolmen
*Rekvisitter: Leif Grasmo, Olav Monge
*Filmfotografi: Per Moen
*Animasjon: Wilfred Jensenius
*Filmklipping: Svein Ivar Nilsen
*Teknisk ledelse: Helge Eliassen
*Lyd: Knut Hoel, Reidar Wergeland
*Kringkastingsorkestret. Musikalsk ledelse: Sigurd Jansen
*Produksjonsledelse: Nils Ween
*Koreografi: Gene Nettles
*Assistent: Tove Hauge
*Produksjon og regi: Erik Diesen og Robert Williams

## Referanser


## Eksterne lenker
*
Karamellpudding

**Karamellpudding**, eller **crème caramel**, er en ovnsbakt dessert laget på egg, fløte, sukker og melk og som serveres kald med karamellsaus. Det er også vanlig å pynte desserten med pisket krem og friske bær.

Tradisjonelt skal karamellpuddingen serveres med den sausen som dannes i formen under bakingen etter at formen er glasert med brunet sukker.

Innsiden av en form pensles med karamellsaus (sukkerglasur). En lunken blanding av sukker, melk og egg helles deretter i formen, og dette bakes i vannbad i ovn. Etter at den er avkjølt hvelves puddingen opp på et fat for servering.

## Referanser


## Eksterne lenker
* 
* Karamellpudding www.coquere.no
* Recept på brylépudding
* Recept på brylépudding, innehållande mjölk
Adam og Eva (TV-program)

***Adam og Eva*** er et fjernsynsprogram som var Norges bidrag til Underholdningsfestivalen i Montreux i 1978. Regien var ved Erik Diesen, som også hadde skrevet manuset med Rolv Wesenlund, Alfred Næss og Brad Ashton som medforfattere.

Programmet var 42 minutter langt.

*Adam og Eva* ble sendt på NRK TV 6. mai 1978.

## Handling
Fra NRKs nettsted:

## Medvirkende
*Rolv Wesenlund
*Grethe Kausland
*Julie Ege
*Kjersti Døvigen
*Kirsti Sparboe
*Øivind Blunck

## Stab
*Skrevet av Erik Diesen, med tilleggsmateriale av Rolv Wesenlund, Alfred Næss og Brad Ashton.
*Fotografi: Erik Karlsen
*Kamera: Kjell Brusveen, Ulf Erik Hansen
*Filmlys: Magne Nordvik
*Studiolys: Øigard Storbråthen
*Lyd: Hans Brubak
*Videoredigering: John Veiset
*Filmklipping: Kjell Hartløv
*Teknisk leder: Stein Hafseng
*Designer: Willi Nordraa
*Kostymer: Mabi Helweg
*Assistert av Turid Kaarby
*Sminke: Kari Wigre Rohde
*Assistert av Mette Ødegaard
*Rekvisitter: Jørgen Stople
*Assistert av Børre Sveen
*Grafikk: Øyvind Torp
*Musikkproduksjon: Egil Monn-Iversen
*Koreografi: Gene Nettles, Henny Mürer
*Kontinuitet: Eva Marie Tørmoen
*Studiomann: Pål Veiglum
*Produksjonsleder: Lisbeth Larness
*Regissør: Erik Diesen

## Referanser


## Eksterne lenker
*
Storvatnet (Averøy)

**Storvatnet** er et vann på Averøya på Nordmøre. Vannet er øyas største ferskvann og ligger nordøst, på yttersida av øya, mellom tettstedene Bådalen og Bruhagen, 27 meter over havet. Fylkesvei 64 følger vannets østre kant, og kommuneveien Hjelsetvegen følger vannets nordre ende. I vest avgrenses vannet av Kullan, tre karakteristiske bergtopper (Nørd-, Midt- og Sørkullan). Storvatnet har et areal på ca 0,78 Km2, og største bredde/lengde er 1,2 /1,1 km

## Drikkevannskilde
Storvatnet er regulert som drikkevannskilde for Nordre Averøy Vannverk.

## Holmer
Det er to bebygde holmer på Storvatnet, Storvassholmen (også kalt Ebbelholmen, etter navnet på distriktslege dr. Ebbel som eide holmen frem til 1980-tallet.), og Litjholmen, også kalt Litjvassholmen. I tillegg finnes en lav ubebygd holme, Grasholmen, nord på vannet, som står under vann ved høy vannstand.

## Nedslagsfelt og utløp
Storvatnet har sin største vanntilførsel i sørøst fra Haukåsvatnet, som har sitt nedslagsfelt i Ramsdalen og Straumsetra. Storvatnet og Haukåsvatnet er forbundet via Stokkåa som krysser under Fylkesvei 64. Også utmarksområdet i sørvest mellom Nørdkullen og Haukåshaugen danner nedslagsfelt og tilsig for Storvatnet. Storvatnet har sitt utløp i Gammelfossen som danner tilførsel til tjernet Evja. Evja har sitt utløp i en liten foss i Fossabakkå. Her står fortsatt ruiner og rester etter mølle og turbiner som benyttet vasskraft i fossen.

## Oppdemming
Storvatnet var sent på 1800-tallet vannreservoar for mølleanlegget Lyhs-mølla, som ble bygget i Gammelfossen. Vannstanden ble regulert i demningen med tømmerstokker som ble lagt på tvers i en oppmurt åpning i fossen. på 70tallet ble vannet permanent demmet opp av det lokale vannverket.

## Rekreasjon
Siden vannet er drikkevannskilde er det restriksjoner knyttet til bruk av vannet, men områdene rundt benyttes flittig som turområder. Vannet er fiskerikt, og benyttes av sportsfiskere. Det er flere naust langs vannet, og adkomst til holmene foregår ved hjelp av robåt. De senere årene er vannet også benyttet til jolleseiling.

## Dyreliv
Området rundt Storvatnet har et rikt dyre- og fugleliv. Bestanden av hjortedyr økte kraftig på 60-70tallet, og er et dagligdags syn i hele området. Rovdyr som rev, mink og oter er også vanlig. En rekke fuglearter benytter Storvatnet og området rundt til hekkeområder. Sjøfugl trekker inn fra havet og hekker i området. Grasholmen har hatt tett forekomst av hekkende sjøfugl. Flere havørn hekker i området.

## Verneinteresser
I elvene inn i og ut av Storvatnet er det forekomst av elvemusling som blant annet legger restriksjoner på utbygging og veianlegg langs elva videre ned til Bruhagen og Strømsvågen.

## Referanser
NM i kappgang 2015

**NM i kappgang 2015** var en del av NM i friidrett 2015, og ble arrangert som to adskilte konkurranser. 

Hoved-NM ble arrangert ved Store Lungegårdsvann i Bergen, helgen 13. og 14. juni. NM langdistanse ble arrangert som en del av nordisk mesterskap i kappgang 2015, langdistanse i Eskilstuna i Sverige 3. oktober. 

## Resultater, hoved-NM
### Menn
#### 20 km






#### 10 km






#### Lagkonkurranse






### Kvinner
#### 10 km






#### 5 km






## Resultater, NM langdistanse
### Menn
*Ingen deltakere*

### Kvinner, 10 km



 



## Eksterne lenker
* Norges friidrettsforbund - NM Landevei i Kappgang - Resultatliste: 14.jun.15 (arkivert)
* Norges friidrettsforbund - NM Landevei i Kappgang - Resultatliste: 13.jun.15 (arkivert)
* Norges friidrettsforbund - NM Kappgang Langdistanse - Eskilstuna, SWE 03.10
Abbas III

**Abbas III** (persisk: شاه عباس سوم, født 1731 eller mer sannsynlig januar 1732, død 1740 i Sabzevar) var nominell shah av Iran; han ble drept som barn.

## Biografi
Han var sønn av Tamasp II tilhørende det safavidiske dynasti. Etter at faren var blitt styrtet av Nadir Khan, ble den nyfødte Abbas gjort til nominell shah av Persia den 7. september 1732. Årene 1732-1736 var han offisielt Persias shah. 

Abbas ble styrtet i mars 1736, og Nadir Khan kronet seg selv som Nadir Shah. Dette markerte slutten på det safavidiske dynasti. Abbas ble sendt i fengsel sammen med sin far i Sabzevar i Khorasan.

I 1738 reiste Nadir Shah avsted til Afghanistan og India, og lot sin sønn Reza Qoli Mirza ta seg av styret der hjemme. Etter å ha hørt rykter om sin fars bortgang, forberedte Reza seg på å overta tronen. Mohammed Hosein Khan Qajar, som hadde som oppgave å bevokte Abbas og hans far, advarte Reza at innvånerne i Sabzevar kunne tenkes å stelle i stand et oppfør for å befri Tamasp II dersom de fikk vite at Badir var død. Reza gav aå Mohammed Hosein ordre om å avrette Tahmasp og hans sønner for å forhindre dette. Dette skjedde så, kildene peker mot mai eller juni 1739, eller muligens så sent som i 1740.

## Referanser


## Litteratur
*
Tahmasp II

**Tahmasp II** (født 1704, død 1740 i Sabzevar) var en av de siste safavide-herskerne av Persia (Iran). 

## Biografi
Tahmasp var sønn av Husayn av safavidene, sjahen i Iran på den tid. Da Husayn ble tvunget til å abdisere av afghanerne i 1722, ønsket prins Tahmasp å overta tronen. Han flyktet til Tabriz der han opprettet et styre. Han fikk støtte av sunni-muslimer i Kaukasus, i tillegg til flere Qizilbash-folk (blant dem afsharene, under kontroll av den fremtidige iranske hersker Nadir Shah). Tahmasp ble etterhvert anerkjent av både Det osmanske rike og Russland, som begge var redde for at den andre skulle få for meget innflytelse i Iran. Selv mughal-vesiren Asaf Jah I er kjent for å ha støttet Tahmasp II i keiserhoffet til keiser Muhammed Shah. 

I 1729 hadde Tahmasp mistet kontroll over det meste av landet. Han ble avsatt av den framtidige herskeren Nadir Shah i 1732 til fordel for sin nyfødte sønn, Abbas III. Begge ble drept ved Sabzevar i 1739 Reza-qoli Mirza.

## Referanser


## Kilder
* *Fra engelskspråklig wikipedia*

## Litteratur
* The Cambridge history of Iran (Volumen 7): *From Nadir Shah to the Islamic Republic*, 1991, ISBN 9780521200950
Templetonprisen

**Templetonprisen** er en årlig pris som siden 1972 har blitt utdelt av Templeton Foundation. Prisen blir gitt til en person som «har gjort et særlig bidrag i å forstå livets åndelige side, enten gjennom åndelig kunnskap, forskning eller praktisk arbeid». Prisen har tidligere hatt andre navn. Den het fram til 2001 «Templeton Prize for Progress in Religion» og fra 2001 til 2008 «Templeton Prize for Progress Toward Research or Discoveries about Spiritual Realities». Den bærer navnet etter filantropen John Templeton som grunnla prisen.

Pengesummen vinneren får blir justert til å ligge over Nobelprisene, siden Templeton mente åndelighet ble ignorert i Nobelprisene. Vinneren blir utpekt av en jury bestående av religiøse ledere og naturvitenskapelige forskere.

## Mottakere

### Referanser
Stoltzekleiven Opp 2015

Motbakkeløpet **Stoltzekleiven Opp 2015** ble arrangert 26. september 2015, i Bergen. Arrangør var IL Varegg.

## Resultater, herrer



Juniorklassen (15-17 år) ble vunnet av Kasper Rønning Komnæs, foran Einar Liseth Pedersen og Joachim Losnedal Tonning. 



## Resultater, kvinner



Juniorklassen (15-17 år) ble vunnet av Emma Skjoldli, foran Karen Aarskog Sætersdal og Eli Fjellbirkeland Johannesen. 



## Eksterne lenker
* Resultater, herrer (arkivert)
* Resultater, kvinner (arkivert)
Planet ni

**«Planet ni»**, eller **«den niende planet»**, er navnet som per januar 2016 brukes på en planet som astronomer antar eksisterer i den ytre delen av solsystemet. En eventuell bekreftelse av eksistensen til denne planeten vil kunne forklare de uvanlige baneegenskapene til en gruppe transneptunske objekter (TNO).

Det er estimert at «planet ni» følger en elliptisk bane rundt solen, med en omløpstid på &nbsp;år. Om den eksisterer, vil planeten ha en gjennomsnittlig baneavstand på grovt 700&nbsp;AE, eller rundt 20 ganger Neptuns avstand fra solen, selv om den kan komme så nær som , og en estimert inklinasjon på 30±20&nbsp;°. Den svært spesielle banen kan føre den så langt ut som &nbsp;AE når den er på det ytterste.

## Referanser




## Eksterne lenker
* A new 9th planet for the solar system? (Science Magazine video, 20. januar 2016)
Ilala (distrikt)

**Ilala** er et av de tre distrikter i og omkring Dar-es-Salaam, Tanzania, de to andre er Temeke i syd og Kinondoni i nord. Ved folketellingen i 2002 hadde Ilala 634&nbsp;924 innbyggere. Området er 273&nbsp;km². Ilala blir ofte omtalt «Downtown Dar» hvor det meste av handel, bank og offentlig virksomhet foregår.

## Områder
Ilaladistriktet er oppdelt i tre divisjoner og 22 valgkretser.

## Referanser


## Kilder
* Ilala District Homepage for the 2002 Tanzania National Census
Schuko

**Schuko** (fra tysk *Schutzkontakt*, beskyttelseskontakt) er en type jordet stikkontakt og støpsel. Navnet kommer fra den innebygde beskyttelsesjordingen. Kontaktsystemet ble anmeldt til patent 24. desember 1924 av Siemens-Schuckertwerken AG.

Schuko er standard for jordede støpsler i flere land i Europa, blant annet i Finland, Nederland, Norge, Spania, Sverige og Tyskland, og Italia i nyere tid etterhvert som gamle stikkontakter byttes ut. Frankrike og Polen bruker en egen type plugg og vegguttak som er kompatibel med Schuko. Danmark har en egen type plugg og støpsel som til en viss grad er kompatibel med Schuko. Storbritannia har en egen type plugg og støpsel som bruker samme spenning, men som ikke er fysisk kompatibel uten en overgang.

Schuko-stikkontakten er kompatibel med Europlug-støpselet.

## Referanser
Fagervann (Oslo)

**Fagervann** er et vann i Nordmarka i Oslo. Det ligger på 416 moh, på et høydedrag i forhold til det meste av området omkring, men omkranset av flere topper. I sør ligger Båhus myr og Båhushøgda (451 moh), i sørøst er Lyberga (463 moh) og i nordvest Stutehaugen (461 moh). Rundt det meste av Fagervann går en rekke turstier: vestover mot Kamphaugåsen, nord- og østover mot Øyungen og Skar og sørover mot Hammeren og Petersborg. Vannet dreneres nordover gjennom Fagervannsbekken til Øyungen.

Det skal ha vært i området rundt Fagervann at Bernhard Herre mistet livet under en jakttur i 1849.

## Se også
* Liste over innsjøer i Oslo

## Referanser




## Eksterne lenker
* 
* Markadatabasen om Fagervann
* Kjentmannsmerket om Fagervann 
* Forsvarsforum om Fagervann
MF «Vengsøy» (2011)

**MF «Vengsøy»** er en norsk bilferge som ble bygget ved verftet Gdańsk Shiprepair Yard SA «Remontowa» i Gdańsk, Polen. Ferga ble overlevert sammen med søsterskipet MF «Kvaløy» i november 2011 (henholdsvis desember) til rederiet Torghatten Nord AS med byggnummer 2399-1 og med Tromsø som registreringshavn.

«Vengsøy» ble døpt den 6. desember 2011 i en seremoni der Britt Skinstad Nordlund var gudmor. Ferga skulle trafikkere sambandet Bellvik–Vengsøy i Troms, men ble senere lagt i opplag i Tromsø.

## Tekniske data
### Maskineri
Fremdriften besørges av en dieselmotor med ytelse på 970 kW. Hjelpemotoren er på 239 kW med Stamford generator. Nødaggregatet er på 105 kW.

Brannsikkerheten ivaretas av brannslukkingsanlegg og -alarm.

### Design
Både «Vengsøy» og hennes søster «Kvaløy» hadde begge et særpreget design, og utseendet kan minne om en hval.

## Reserveferge og grunnstøting
MF «Vengsøy» ble i de senere årene tatt i bruk som reserveferge i sambandet Småge–Orta–Sandøya–Finnøya i Møre og Romsdal, for søsterskipet MF «Kvaløy», etter at hun hadde vært ute av drift i lengre tid på grunn av tekniske problemer.

I januar 2012 grunnstøtte «Vengsøy» utenfor Småge. Ifølge rederiet var det ingen tekniske feil som medførte grunnstøtingen. Senere i mars samme år, ble hun satt inn i sin faste rute; Belvik - Vengsøy i Troms.

## Skader og opplag
I den perioden «Vengsøy» trafikkerte mellom Bellvik og Vengsøya, fikk hun store skader i løpet av de gangene hun la til kai i Bellvik. Årsaken var at skadene kom fra en kaiutglidning fra fergeleiet. Siden «Vengsøy» er mye større og har en annen type skrogform, ble MF «Karlsøy» satt inn igjen på sambandet. På grunn av dette ble «Vengsøy» liggende i Tromsø i opplag.

I tillegg til at hun ikke kunne trafikkere Bellvik–Vengsøy, kunne hun heller ikke brukes som reserveferge for søsterskipet MF «Kvaløy». Siden «Vengsøy» holder til i Tromsø, ville det ta tre-fire dagers seilas til hun hadde kommet frem til Møre og Romsdal. Dette ble for kostbart for rederiet, og ville derfor holde til kravene i kontrakten som ble inngått. Om «Kvaløy» hadde hatt planlagt verkstedopphold ville det blitt satt inn en hurtigbåt på Utasundssambandet, noe som har vært brukt siden den gang MF «Midøy» trafikkerte i sin tid.

## Galleri

Fil:Tromsø 2013 06 05 2387 (10106913224).jpg|lenke=|MF «Vengsøy» i Malangen, juni 2013
Fil:TROMSO HARBOUR NORWAY JUNE 2014 (15997321135).jpg|lenke=|MF «Vengsøy» i Tromsø, juni 2014


## Referanser


## Eksterne lenker
* 
* 
* Vengsøy www.torghatten-nord.no
Qashqaier

:*For bilmodellen *'Nissan Qashqai**, se [[Nissan]].''
**Qashqaiene*' ([[farsi|persisk]]: ‏قشقایی‎, *Qaşqay*) er et folk i [[Iran]] som taler et [[Tyrkiske språk|tyrkisk språk]] og holder tradisjonelt til i sørvestlige deler av landet ([[Zagrosfjellene]]). Qashqaispråket er tett beslektet med [[azeri]]. Qashqaiene var først [[nomader|nomadiske]] hyrdedrivere og har tradisjon for å være selvhjulpne. De er en minoritet innenfor persiskdominert kultur og samfunn. Den tradisjonelle nomadiske qashqaien dro med sine flokker hvert år fra sommerbeitemarkene på høylandet nord for [[Shiraz]] til vinterbeitemarkene på lavere og varmere land nær [[Persiabukten]]. 

Det finnes anslagsvis 300.000 til 400.000 qashqaier og er den nest største tyrkisk-språklige gruppen i Iran (2005). De fleste er [[Sjiaislam|sjia]]-muslimer. De innvandret trolig fra Kaukasus og Sentral-Asia til Zagrosfjellene på 1400-tallet og på 1700-tallet var stammene en vesentlig maktfaktor det sørlige Iran. I 1954-1956 ble de ledende personene arrestert og forvist av iranske myndigheter; på 1960-tallet ble stammene avvæpnet og satt under militær administrasjon. 

== Litteratur  ==
* *ENCYCLOPÆDIA UNIVERSALIS*, Vol. 20 (Thésaurus), Paris 1980, ISBN 2-85229-281-5
* P.R.J. Ford: *Der Orientteppich und seine Muster'', Bechtermünz-Verlag, Augsburg 1997, ISBN 3-86047-437-5
* Kort versjon av studie av folkets levekår (PDF)
* Utførlig versjon (engelsk; PDF, 12,5 MB)
* Iraj Bashiri (engelsk)
* Oversiktsside med utførlig bibliografie (engelsk)
## Referanser
Phelix

***Phelix*** er en slekt av biller som hører til familien praktbiller (Buprestidae). Slekten omfatter bare én kjent art.

## Levevis
Som hos de fleste andre praktbiller utvikler larvene seg i død ved.

## Utbredelse
Arten er utbredt i den palearktiske sone.
## Systematisk inndeling

Aren blir ofte plassert i underfamilien Buprestinae, eller også i furupraktbiller (Chrysochroinae).

Inndelingen følger 

* Ordenen biller, Coleoptera
** Underordenen Polyphaga
*** Overfamilien praktbiller, Buprestoidea
**** Familien praktbiller, Buprestidae
***** Underfamilien **Chrysobothrinae** Laporte de Castelnau & Gory, 1837
****** Slekten *Phelix* Marseul, 1865
******* *[[Phelix teter]]* (Gory & Laporte de Castelnau, 1839)

## Referanser


## Eksterne lenker
*
Metataenia

***Metataenia*** er en slekt av biller som hører til familien praktbiller (Buprestidae).

## Utseende
Middelsstore, blankt, gjerne grønnlig metalliske praktbiller. Pronotum og dekkvingene har ofte noen gule flekker. Dekkvingene har markerte punktrader, er tilpisset bakerst og utpreget sagtakkede i spissen.

## Levevis
Som hos de fleste andre praktbiller utvikler larvene seg i død ved.

## Utbredelse
Slekten er utbredt i Sørøst-Asia og Australia.

## Systematisk inndeling
furupraktbiller (Chrysochroinae) blir noen ganger plassert som en stamme i underfamilien Buprestinae. Mange av artene har tidligere vært plassert i slekten *[[Paracupta]]*.

Inndelingen følger 

* Ordenen biller, Coleoptera
** Underordenen Polyphaga
*** Overfamilien praktbiller, Buprestoidea
**** Familien praktbiller, Buprestidae
***** Underfamilien furupraktbiller (Chrysochroinae) Laporte de Castelnau, 1835
****** Stammen Chrysochroini Laporte de Castelnau, 1835
******* Understammen Chalcophorina Lacordaire, 1857
******** Slekten *Metataenia* Théry, 1923
********* *[[Metataenia artensis]]* (Montrouzier, 1860)
********* *[[Metataenia aurofoveata]]* (Saunders, 1869)
********* *[[Metataenia aurora]]* (Obenberger, 1932)
********* *[[Metataenia capitata]]* (Kerremans, 1903)
********* *[[Metataenia clotildae]]* (Gestro, 1876)
********* *[[Metataenia deplanchei]]* (Fauvel, 1891)
********* *[[Metataenia erythrocephala]]* (Montrouzier, 1860)
********* *[[Metataenia flavofoveata]]* (Saunders, 1869)
********* *[[Metataenia foveicollis]]* (Saunders, 1869)
********* *[[Metataenia freyi]]* Théry, 1943
********* *[[Metataenia gilvogeniculata]]* Hoscheck, 1931
********* *[[Metataenia gratiosissima]]* (Kerremans, 1909)
********* *[[Metataenia hauseri]]* (Obenberger, 1928)
********* *[[Metataenia hoscheki]]* (Obenberger, 1916)
********* *[[Metataenia hudsoni]]* Nylander, 2010
********* *[[Metataenia loriae]]* (Kerremans, 1895)
********* *[[Metataenia marginipennis]]* (Saunders, 1869)
********* *[[Metataenia meeki]]* (Kerremans, 1919)
********* *[[Metataenia pagdeni]]* Théry, 1943
********* *[[Metataenia purpurascens]]* Théry, 1923
********* *[[Metataenia quadrimaculata]]* Théry, 1923
********* *[[Metataenia quadriplagis]]* (Obenberger, 1928)
********* *[[Metataenia quadristigmosa]]* (Obenberger, 1928)
********* *[[Metataenia rothschildi]]* (Théry, 1923)
********* *[[Metataenia sexmaculata]]* (Laporte & Gory, 1836)
********* *[[Metataenia varennesi]]* (Montrouzier, 1860)

## Referanser


## Kilder
* Liste over artene

## Eksterne lenker
*